el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el fr es en en el en el el el el el el el el el el el el el el el el el el el el el az sv en es en en el en el el el el el el el el el el el el el en el en el en el en el en el en el en el en el en el en el en el en el en el en el en el el el el el en el el el el el en el en
Ο εκπρόσωπος Τύπου της Ομόνοιας, Ανδρέας Δημητρίου, δεν επιχείρησε να ωραιοποιήσει την υπάρχουσα κατάσταση στην ομάδα και ούτε έψαξε για δικαιολογίες για τους λόγους που οι πράσινοι δεν αποδίδουν τα αναμενόμενα.
Αναλυτικά: «Υπάρχει έντονος προβληματισμός για τις εμφανίσεις της ομάδας. Στη χθεσινή συνεδρία αξιολογήθηκαν τα δεδομένα που αφορούν το ποδοσφαιρικό τμήμα. Το έχουμε πει ξανά, το κομμάτι της αξιολόγησης, είναι αυτό που θα βοηθήσει για να εξαχθούν στα σωστά συμπεράσματα και ακολούθως να γίνουν οι όποιες ενέργειες χρειάζονται για να αναπτυχθεί η ομάδα.
Ασφαλώς το ερώτημα που εκφράζεται από τον κόσμο, δεν είναι άλλο από το “γιατί η ομάδα παρουσιάζει αυτήν την εικόνα”. Υπάρχουν δύο δεδομένα τα οποία εκτιμάται ότι παίζουν σημαντικό ρόλο. Και αυτό δεν το λέμε ως δικαιολογία, ούτε για να ωραιοποιηθεί η κατάσταση, αλλά το αναφέρουμε ως πιθανές αιτίες που κρατούν την ομάδα πίσω σε απόδοση.
Όσον αφορά το κομμάτι της ψυχολογίας ή νοοτροπίας, εκφράζεται η άποψη πως οι νεαροί σε ηλικία ποδοσφαιριστές της ομάδας μας, χρειάζονται χρόνο για να μπορέσουν να προσαρμοστούν στην πίεση που απορρέει από το εκτόπισμα και τις απαιτήσεις της ομάδας, κάτι που επηρεάζει τη λειτουργία του συνόλου.
Εάν εστιάσουμε πάνω σε αυτό το σημείο, όντως διαπιστώνουμε πως η ομάδα έχει μέσο όρο ηλικίας 26 χρόνων, ο οποίος σίγουρα είναι από τους χαμηλότερους στην κατηγορία. Μάλιστα, οι 12 από τους 22 παίκτες που χρησιμοποιήθηκαν μέχρι τώρα είναι κάτω των 25 χρόνων και μόλις έξι ποδοσφαιριστές μας είναι άνω των 30 χρόνων. Ενδεικτικά να αναφέρουμε πως οι ανταγωνιστές της Ομόνοιας, έχουν μέσο όρο ηλικίας: ΑΕΚ: 31 χρόνων / ΑΠΟΕΛ: 30 χρόνων / Απόλλων: 29 χρόνων / ΑΕΛ: 28,5 χρόνων).
Στο καθαρά αγωνιστικό κομμάτι, υπάρχει η εκτίμηση πως, λόγω των σαρωτικών αλλαγών στο ρόστερ της ομάδας, δεν έχει επέλθει ακόμη, στα επιθυμητά επίπεδα, η απαιτούμενη ομοιογένεια, ενώ υπάρχει και ανισορροπία όσο αφορά το επίπεδο ετοιμότητας του κάθε ποδοσφαιριστή. Γι΄ αυτό θεωρείται πως μέσα από τους αγώνες η ομάδα θα ενισχύει τα επίπεδα ομοιογένειας και σταδιακά θα επέλθει ισορροπία στα επίπεδα φυσικής κατάστασης των ποδοσφαιριστών.
Ενδεικτικά να αναφέρουμε πως από τους 22 ποδοσφαιριστές που έχουν χρησιμοποιηθεί, οι 12 έχουν λιγότερες από 10 συμμετοχές με τη φανέλα της ΟΜΟΝΟΙΑΣ. Ενδεικτικά να πούμε πως περισσότερες από 50, έχουν μόλις 5 παίκτες (Χριστοφή, Μαργκάσα, Ρουσιάς, Παναγή, Σέρινταν).
Συνεπώς, οι περισσότεροι παίκτες τώρα μπαίνουν στην ομάδα και τώρα μαθαίνουν στην πράξη ποιες είναι οι συνθήκες της και τι μορφής πίεση υπάρχει στην ΟΜΟΝΟΙΑ. Αλλιώς είναι να τα ξέρουν στη θεωρία, να τα μαθαίνουν από τρίτους ή να τα διαβάζουν από την ιστορία. Και είναι εντελώς διαφορετικό να το ζουν στην καθημερινότητά τους και μέσα στο γήπεδο.
Ένα άλλο στοιχείο που θα ήταν καλό να βάλουμε στο τραπέζι, είναι η παρουσία της ομάδας στις πρώτες 13 αγωνιστικές (πρώτος γύρος) του πρωταθλήματος τις προηγούμενες τέσσερις χρονιές.
– Πέρσι ήμασταν στην 6η θέση, είχαμε 20 βαθμούς, με 3 ήττες και 5 ισοπαλίες.
– Πρόπερσι ήμασταν πάλι 6η, είχαμε 19 βαθμούς, με 6 ήττες και 1 ισοπαλία.
– Τη σεζόν 2013-14 ήμασταν στην 6η θέση με 24 βαθμούς, με 3 ήττες και 3 ισοπαλίες.
– Και τη σεζόν 2012-13 ήμασταν πάλι 6η, με 22 βαθμούς, με 3 ήττες και 4 ισοπαλίες.
Και στις τέσσερις αυτές σεζόν, η ομάδα βελτιωνόταν αισθητά στο υπόλοιπο του πρωταθλήματος, όσο αφορά τη συγκομιδή βαθμών. Κοινό στοιχείο και των τεσσάρων προηγούμενων σεζόν, αλλά και της φετινής, είναι οι σαρωτικές αλλαγές στο ρόστερ. Στον αντίποδα, είδαμε ανταγωνιστές μας όπως ο ΑΠΟΕΛ, ο Απόλλωνας και η ΑΕΚ, να φτιάχνουν ένα βασικό κορμό, με παίκτες που παίζουν μαζί για 2-3 χρόνια.
Η ιστορία των τελευταίων χρόνων μας βοηθά να εξάγουμε κάποια συμπεράσματα, τα οποία πρέπει να λάβουμε σοβαρά υπόψη. Γι΄ αυτό και την περασμένη βδομάδα επισημαίναμε την ανάγκη για να δουλέψουμε με σταθερότητα, σε βάθος χρόνου, ούτως ώστε να δημιουργήσουμε ένα βασικό κορμό ποδοσφαιριστών, που θα γνωρίζουν και στην πράξη τις συνθήκες της ομάδας μας και αποδεδειγμένα θα μπορούν να σηκώσουν το βάρος της φανέλας.
Είναι, επίσης σημαντικό, να αναφερθεί και ένα θετικό στοιχείο. Η δύναμη που δείχνει η ομάδα για να ανατρέπει σκορ. Στα εννέα επίσημα παιχνίδια που έχει δώσει, έχει κάνει τρεις ανατροπές. Ωστόσο, επαναλαμβάνουμε πως δεν υπάρχει καμία πρόθεση ωραιοποίησης της κατάστασης, καθώς αναγνωρίζεται από όλους πως η αγωνιστική παρουσία της ομάδας δεν ανταποκρίνεται στις απαιτήσεις που υπάρχουν.
Κατανοούμε πλήρως το γεγονός πως η υπομονή και η ανοχή του κόσμου έχουν περιοριστεί σημαντικά, κυρίως λόγω του ότι η ομάδα έχει μείνει μακριά από τίτλους και σημαντικές επιτυχίες, ωστόσο πρέπει να δεχτούμε το γεγονός ότι έχει διαφοροποιηθεί από τον περασμένο Απρίλιο ο τρόπος λειτουργίας της ομάδας και στοχεύει ακριβώς σε αυτό που είπαμε προηγουμένως.
Στο να κτιστεί μία υποδομή, τόσο όσο αφορά στο ρόστερ της, όσο και στην ευρύτερη λειτουργία της, αλλά και την υποστήριξή της (ιατρική / επιστημονική) και σε κάθε μετεγγραφική περίοδο θα ανεβάζει το επίπεδό της, αλλά και όσο ο χρόνος περνά να αναπτύσσεται σε όλους τους τομείς.
Για τον Απόλλωνα: «Είναι ένα μεγάλο παιχνίδι για εμάς, απέναντι σε ένα δυνατό αντίπαλο που ψάχνει και αυτός τη νίκη. Είναι πρόκληση για εμάς αυτό το παιχνίδι, καθώς καλούμαστε να δείξουμε σε ποιο επίπεδο βρισκόμαστε, τη δεδομένη χρονική στιγμή. Ως παιχνίδι ντέρμπι, θεωρείται τριπλής παραλλαγής. Ωστόσο, ο στόχος που έχει τεθεί από εμάς, είναι να φύγουμε από το γήπεδο νικητές».
Και κατέληξε: «Αυτό που θέλουμε είναι σταδιακά να ανεβάζουμε το επίπεδο μας. Δεν το λέμε σαν δικαιολογία, υπάρχει πρόβλημα στην αγωνιστική εικόνα της ομάδας και προσπαθούμε να βελτιωθούμε. Η υπομονή του κόσμου έχει εξαντληθεί και το καταλαβαίνουμε. Πρέπει να χτίσουμε υποδομή τόσο στο ρόστερ, όσο και στην επιστημονική υποστήριξη. Σε κάθε μετεγγραφική περίοδο να ανεβάζει το επίπεδο της. Αν παρουσιαστούμε την Κυριακή, όμως με την Καρμιώτισσα, θα έχουμε ένα δύσκολο απόγευμα. Δεν γίνεται σε 5 μέρες από το «3» να φτάσουμε στο «9». Θέλουμε μία ομάδα βελτιωμένη που θα μπει στο γήπεδο για να κερδίσει».